SNNP บวก 3% โบรกแนะ “ซื้อ” เป้า 30 บ. ลุ้นกำไรปีนี้ทะลุ 700 ล้าน
SNNP บวก 3% โบรกชี้กำไรปี 66 โต 40% แตะ 722 ล้านบาท รับรายได้ขยายตัวต่อเนื่องและต้นทุนลดลง โดยยังคงแนะนำซื้อราคาเป้าหมาย 30 บาท 
SNNP บวก 3% โบรกชี้กำไรปี 66 โต 40% แตะ 722 ล้านบาท รับรายได้ขยายตัวต่อเนื่องและต้นทุนลดลง โดยยังคงแนะนำซื้อราคาเป้าหมาย 30 บาท
22 มี.ค. 2566

ผู้สื่อข่าวรายงานว่า วันนี้ (22 มี.ค.66) ราคาหุ้น บริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 10:18 น. อยู่ที่ระดับ 22.70 บาท บวก 0.70 บาท หรือ 3.18% สูงสุดที่ระดับ 23 บาท ต่ำสุดที่ระดับ 22.30 บาท ด้วยมูลค่าการซื้อขาย 162.47 ล้านบาท

บล.ดาโอ (ประเทศไทย) ระบุในบทวิเคราะห์ว่า ทางฝ่ายวิจัยมีมุมมองเป็นบวกต่อของ SNNP โดยคาดผลประกอบการไตรมาส 1/66 โตต่อเนื่อง เมื่อเทียบกับงวดเดียวกันของปีก่อน และจากไตรมาสก่อนหน้า
ทั้งนี้ประมาณการกำไรปกติที่ 722 ล้านบาท เพิ่มขึ้น 40% เมื่อเทียบกับงวดเดียวกันของปีก่อน หนุนโดย 1) รายได้ขยายตัวต่อเนื่องที่เพิ่มขึ้น 16% เมื่อเทียบกับงวดเดียวกันของปีก่อนจากรายได้ในประเทศที่เติบโต 14% เมื่อเทียบกับงวดเดียวกันของปีก่อนจากการบริโภคขยายตัว
ด้านรายได้ต่างประเทศเพิ่มขึ้น 21% เมื่อเทียบกับงวดเดียวกันของปีก่อน หนุนโดยรายได้เวียดนามเติบโต 50% เมื่อเทียบกับงวดเดียวกันของปีก่อน มีสัดส่วน 16% ของรายได้รวม จากการรับรู้รายได้เฟส 1เต็มปี และเริ่มรับรู้รายได้เฟส 2 และ 3 โดยในช่วงครึ่งหลังของปี 65
2) GPM ขยายตัวจากต้นทุนวัตถุดิบที่ลดลง และ GPM ต่างประเทศที่ขยายตัวเพิ่มขึ้นจากโรงงานเวียดนาม
ทั้งนี้ยังคงคำแนะนำ “ซื้อ” 30.00 บาท
 